ร้านนี้ 4 ดาวเพราะ วิวดี อาหารรสชาติโอเค เป็นร้านเลี้ยงรับรองแขกและจัดเลี้ยงได้ มีไม่มากสำหรับแถบนี้
เป็นอีกร้านทีเปิดเจอจากวงใน

สถานที่ - ร้านตั้งอยู่บริเวณถนนเลียบถนนวงแหวนตะวันออกฝั้งบางนามุ่งหน้าอ่อนนุช หากว่ามาจากทางถนนบางนาคิดว่าจะง่ายกว่า เพราะว่าสามารถขับรถเข้าถนนเลียบวงแหวนได้เลย แต่หากมาจากถนนอ่อนนุช ต้องใช้เลียบวงแหวนอีกด้านแล้วกลับรถใต้สะพานแทน

ด้านในร้าน - วิวดีจริงๆ เพราะตั้งอยู่บนบึงขนาดใหญ่และตกแต่งด้วยไฟ พร้อมทั้งเปิดเพลงและมีดนตรีสด และห้องคาราโอเกะอีกด้วย เห็นได้ว่ามีลูกค้ามาเป็นกรุ๊ปใหญ่หลายกรุ๊ปอยู่เหมือนกัน คิดว่าหากมาช่วงหน้าหนาวคงจะบรรยากาศดีไม่น้อย (ข้างร้านมีหมู่บ้านสร้างใหม่ด้วย แอบคิดว่าถ้าเป็นเจ้าของบ้านข้างร้านจะดีใจรึเสียใจดี เพราะไฟก็สว่างมากเพลงดังทั้งร้านเลย)

อาหารและรสชาติ - เป็นอาหารแนวสวนอาหารกินเบียร์ร้องคาราโอเกะ
=ส้มตำปลาฟู 200 - ปลาทอดได้ฟูกรอบนุ่มและชิ้นใหญ่มาก ส่วนส้มตำรถชาติโอเคออกแนวเผ็ดนะ (ขนาดบอกแล้วว่าเอาแบบเผ็ดน้อย)
=ผัดผักบุ้งไฟแดง 120 - จานนี้เรื่อยๆใส่พริกมาอีกแล้ว
=ห่อหมกมะพร้าวอ่อน 200 - รู้สึกว่าปลาหมึกนิ่มไปหน่อยส่วนตัวเนื้อห่อหมกยังไม่แข็งตัวออกแนวนิ่มๆเละๆเหมือนผัดผงกระหรี่เลย ส่วนรสชาติโดยรวมก็โอเค
=ต้มแซบหมูตุ๋นหม้อไฟ 250 - เผ็ดพริกเยอะมาก หากว่าเผ็ดน้อยกว่านี้คงจะโดนนะ เพราะเปรี้ยวจี๊ดโดนใจจริงๆ

การบริการ - ต้องบอกว่าอาหารมาไวมากจริงๆ ประหลาดใจมากเพราะว่าวันที่ไปมาโต๊ะใหญ่ๆ มากตั้งหลายโต๊ะแต่ว่าเขาสามารถจัดการให้อาหารออกมาไวมากจริงๆ

สรุป - อาหารรสชาติโอเคอยู่  บริการไว บรรยกาศดี คงจะเก็บเป็นร้านในใจสำหรับการจัดเลี้ยงรับรองต่างๆ